tr eo gu en en en en en hbs_lat fr en en en en eo eo en es eo eo en eo eo eo en ja eo en eo eo eo en ur en it en en en en en en en en en en en en uk en en en en en en en en en en en en ru en en en en en en en en en en en en de en en en en en en en en en en en en it en en en en en en en en en en en en en en en en en en en en en en en en en
Mi antaŭ ne longe aĉetis novan MacBook Air.  Vi povas plenlegi pri ties statistiko kaj konstruplanoj en la oficiala retejo. Sed unu afero malofte menciita estas ke la longdaŭra baterio havas plian avantaĝon ol la kutimaj pripensitoj.  Oni ofte citas la avantaĝon ke longdaŭra baterio ebligas uzadon en aviadilo, ekz, kie oni ni havas elektringon.  Sed, tie oni eble ne havas elektringon tamen ankoraŭ kunportas la elektrilon.  La malofte pripensita vero estas tiu ke se oni uzas sian komputilon je la laborejo kaj volas kunporti ĝin hejmen por la vespero, la baterio travivas sufiĉe longe ke li ne devas kunporti la elektrilon hejmen entute.  Kaj, komputilo sen elektrilo estas preskaŭ duoble malpli peza, kaj multe pli konvena por teni, eĉ sen sako.
Aug 25, 2011 2 notes
Pri la sankondiĉoj de Steve Jobs
Steve Jobs havas nur kvindek-ses jarojn.  Li estas juna, preskaŭ dek jarojn for de la kutima emeritiĝa aĝo.  Li amas sian postenon, li amas sian firmaon, li amas sian vivon, kaj li estas unu el la plej interesaj geniuloj de nia epoko, sed malgraŭ ĉiuj ĉi li estas mortminacata.  Fato fiforŝtelas ion de li, kaj ion specialan, iun unikan, de la tuta homaro.
Havu multajn sanajn jarojn antaŭ vi Steve.  Ni amas cin.
Mi ne pensas ke guglo estas malbona
Guglo estas uzanta la frapfrazon “Ne estu malbona” por sinpriskribi ekde almenaŭ la komenco.  Kaj, prave notite, multaj nun provas diri ke Guglo kondutas malbone ĉiam kiam ĝi faras ion ajn por profiti.  La rezulto estas ke nova generacio de harfendemuloj kreskadas, kiel la aŭtoro de la supre ligita artikoleto.
Mi ne opinias ke guglo estas malbona, sed mi ja opinias ke ties frapfrazo estas stulta kaj sensignifa.  Eĉ la koncepto de malbono estas nebula, do, kion tiu eble povas signifi en la kazo de porprofita interreta firmao?  Mi malakceptas la argumenton proponitan ke malbono okazas kiam la firmao transiras la linion de misuzo de siaj klientoj.  La diferenco inter kio helpas kaj kio malhelpas estas tro malklara.  Se la uzanto ne trovas la servicon helpa do kial li ĝin uzas?  La nocio de malbono estas malklariga kaj por klare pensi pri la situacio oni forlasu tiun.
Estas praktikoj de Apple kiujn mi ne tro ŝatas, kaj estas praktikoj de Guglo kiuj ankaŭ ne plaĉas al mi.  Oni uzu la servicojn kiujn li preferas, kaj kiuj malinstigas lin pro malplaĉaĵoj la malplej multe.  Ĉiu alia debato pri la relativa malboneco de tiu aŭ tiu ĉi firmao estas nura harfendadaĉo.